Ε.Σ.Κ. Αττικής 2024-2025 (Γυναίκες)

Τα **Γυναικεία Πρωταθλήματα Καλαθοσφαίρισης Αττικής της περιόδου 2024-25** αποτέλεσαν την 30η και επετειακή έκφανση του θεσμού από τη διάσπαση της παλαιότερης Ένωσης Σωματείων Καλαθοσφαίρισης Αττικής σε διακριτές Ενώσεις **Αττικής** και **Νότιας Αττικής**. Οι ομάδες που διαγωνίζονται σε αυτά έχουν τη νομική μορφή ερασιτεχνικών σωματείων. Διοργανώτρια αρχή είναι η νέα Ένωση Σωματείων Καλαθοσφαίρισης Αττικής, θυγατρικός οργανισμός της Ελληνικής Ομοσπονδίας Καλαθοσφαίρισης. H πυραμίδα των Πρωταθλημάτων της χρονιάς περιλαμβάνει τρεις διαβαθμίσεις δυναμικότητας, ενώ λαμβάνει χώρα και διαγωνισμός Κυπέλλου Γυναικών. Σε επίπεδο υποδομών πραγματοποιούνται Πρωταθλήματα Νεανίδων (U18) και Κορασίδων (U16), καθώς και τουρνουά Κοριτσιών U13 και U12.

## Α' Κατηγορία Γυναικών
### Συμμετέχοντες
Μετά την ολοκλήρωση της αγωνιστικής περιόδου 2023-24 από τις εθνικές κατηγορίες αποχώρησαν δύο σύλλογοι της Ένωσης Αττικής: ο Εύνικος, ο οποίος δεν ενεργοποίησε το επόμενο φθινόπωρο το γυναικείο τμήμα του, και η Άμιλλα Περιστερίου, η οποία δήλωσε συμμετοχή στο τοπικό Πρωτάθλημα Α' Κατηγορίας. Αντίστοιχα στην Α2 Εθνική Κατηγορία προβιβάστηκαν ο Πρωταθλητής Α' Κατηγορίας, Άρης Χολαργού, αλλά και ο Ανταίος Κυψέλης. Ο τελευταίος είχε καταταγεί 3ος στην Α' Κατηγορία, ωστόσο εκμεταλλεύτηκε το κάλεσμα της Ομοσπονδίας για υποψηφιότητες ανόδου μέσω Wild Card. Την ίδια πορεία ακολούθησε και η Νέα Ιωνία, η οποία είχε μόλις προβιβαστεί από τη Β' Κατηγορία, παρακάμπτοντας ουσιαστικά την Α' Κατηγορία εντελώς. 

Βάσει προκήρυξης στη Β' Κατηγορία υποβιβάστηκαν το προηγούμενο φθινόπωρο τρεις σύλλογοι: ο Άγιος Ελευθέριος, ο Αχαρνής και η Δάφνη. Αυτοί αντικαταστάθηκαν από τους τρεις πρωτοπόρους της Β' Κατηγορίας: την U23 ομάδα των Μελισσίων, τη Νέα Ιωνία και το Ζ.Α.Ο.Ν. Καθώς όμως, όπως προαναφέρθηκε, οι Νέα Ιωνία και Ανταίος βρέθηκαν στην Α2 Εθνική, προήχθησαν δύο ακόμη ομάδες: ο Άγιος Νικόλαος Παλλήνης και ο Λέων Κορωπίου, που είχαν καταλάβει τις θέσεις 5 και 8, αντίστοιχα. Τέλος, 7 σύλλογοι συνέχισαν στην Α' Κατηγορία από την προηγούμενη περίοδο. 






### Κανονική Περίοδος (Α' Φάση)
#### Πρόγραμμα
Η Κανονική Περίοδος του Πρωταθλήματος της Α' Κατηγορίας Γυναικών Αττικής λαμβάνει χώρα από τις 29 Σεπτεμβρίου 2024 μέχρι τις 16 Μαρτίου 2025. Τα σωματεία που συμμετέχουν θα αναμετρηθούν μεταξύ τους δύο φορές, μία με την ιδιότητα του οικοδεσπότη και μια με εκείνη του φιλοξενουμένου.



## Β' Κατηγορία Γυναικών
### Συμμετέχοντες
Μετά την ολοκλήρωση της αγωνιστικής περιόδου 2023-24, μόλις τρεις σύλλογοι ανανέωσαν την παρουσία τους στη Β' Κατηγορία Αττικής: η Δόξα Βύρωνος, το Κουκάκι και ο Θρίαμβος Αθηνών. Πέντε ομάδες ανήλθαν σε ανώτερες Κατηγορίες, ενώ τέσσερις υποβιβάστηκαν στη Γ' Κατηγορία Αττικής.

Από την Α' Κατηγορία υποβιβάστηκαν στη Β' Κατηγορία Αττικής τρεις σύλλογοι: ο Άγιος Ελευθέριος, ο Αχαρνής και η Δάφνη. Η τελευταία παρόλο που συμμετείχε στην κλήρωση, τελικά αποχώρησε από το Πρωτάθλημα και διέλυσε το γυναικείο τμήμα της για τη χρονιά αυτή. Σαν αποτέλεσμα, κάθε αγωνιστική μία ομάδα έχει ρεπό και κατακυρώνεται υπέρ της ένα νικηφόρο αποτέλεσμα με σκορ 20-0. Η δε Δάφνη, λαμβάνει ένα μηδενισμό για κάθε αγωνιστική.

Προκειμένου να καλυφθούν οι υπόλοιπες έξι θέσεις της Β' Κατηγορίας, ανέβηκαν περισσότεροι από το αναμενόμενο σύλλογοι από τη Γ' Κατηγορία Αττικής. Ειδικότερα ανήλθαν απευθείας η Πρωταθλήτρια ομάδα U23 του Αμύντα Υμηττού και το Περιστέρι που είχε τερματίσει στη 2η θέση. Ακολουθως επιβεβαιώθηκε η άνοδος όλων των ομάδων που συμμετείχαν στα Play-offs: της Νήαρ Ηστ (3η θέση), του Άρη Πετρούπολης (4η θέση), του Αρίωνα Αγίου Αρτεμίου (5η θέση) και του Αχιλλέα Κάτω Αχαρνών (6η θέση).






### Κανονική Περίοδος
#### Πρόγραμμα
Η Κανονική Περίοδος του Πρωταθλήματος της Β' Κατηγορίας Γυναικών Αττικής έλαβε χώρα από τις 2 Οκτωβρίου 2024 μέχρι τις 12 Μαρτίου 2025. Τα σωματεία που συμμετείχαν αναμετρήθηκαν μεταξύ τους δύο φορές, μία με την ιδιότητα του οικοδεσπότη και μια με εκείνη του φιλοξενουμένου. Κάθε αγωνιστική μία ομάδα είχε ρεπό, λόγω μηδενισμού του Α.Ο. Δάφνης στο σύνολο του Πρωταθλήματος. Το πρόγραμμα και τα αποτελέσματα της Φάσης αυτής διαμορφώθηκαν ως ακολούθως: 



#### Βαθμολογία
Μετά την ολοκλήρωση της Κανονικής Περιόδου πρωτοπόρος στο βαθμολογικό πίνακα βρέθηκε ο Θρίαμβος Αθηνών με 18 νίκες και 4 ήττες. Αυτή ήταν και η ομάδα που κατέκτησε το Πρωτάθλημα Β' Κατηγορίας, καθώς και την απευθείας άνοδο στην Α' Κατηγορία από την επόμενη περίοδο. Οι ομάδες που κατέλαβαν τις θέσεις 2 έως 5 προκρίθηκαν βάσει προκήρυξης στα Play-offs προκειμένου να διεκδικήσουν ένα ακόμη εισιτήριο ανόδου. Οι δύο ουραγοί στην κατάταξη, Δόξα Βύρωνος και ο μηδενισμένος Α.Ο. Δάφνης υποβιβάστηκαν απευθείας στη Γ' Κατηγορία Αττικής. Περισσότερες ομάδες ενδέχεται να ακολουθήσουν τα σωματεία αυτά, αν υποβιβαστούν στα τοπικά Πρωταθλήματα ομάδες από τις Εθνικές Κατηγορίες.











### Play-offs
Μέσω της διαδικασίας των Play-offs οριστικοποιήθηκαν οι θέσεις 2 έως 5 της τελικής βαθμολογικής κατάταξης, ενώ καθόρισαν ένα επιπλέον εισιτήριο ανόδου στην Α' Κατηγορία Αττικής. 

#### Πρόγραμμα Α' Φάσης
Στην Α' Φάση των Play-offs επρόκειτο να διαγωνιστούν οι ομάδες που είχαν καταλάβει τις θέσεις 2 έως 5 στον τελικό βαθμολογικό πίνακα της Κανονικής Περιόδου. Ωστόσο η ομάδα U23 του Αμύντα (3ος) αποσύρθηκε από τη διεκδίκηση της ανόδου, συνεπώς τελικά διασταυρώθηκαν το Κουκάκι (2ο) με τον Άρη Πετρούπολης (6ος) και ο Άγιος Ελευθέριος (4ος) με τη Νήαρ Ηστ (5η). Νικήτρια ομάδα σε κάθε ζευγάρι αναδείχθηκε εκείνη που συμπλήρωσε πρώτη τρεις (3) νίκες επί της αντιπάλου της μεταφέροντας και τις νίκες ή ήττες από τους μεταξύ τους αγώνες κατά την προηγούμενη Φάση. Πλεονέκτημα έδρας είχαν οι ομάδες που είχαν καταταγεί υψηλότερα. Το πρώτο ζευγάρι ξεκίνησε ισόπαλο με τις δύο ομάδες να μεταφέρουν από μία εκτός έδρας νίκη (57-59 στην Πετρούπολη, 54-60 στο Ρουφ). Στο δεύτερο ζευγάρι ο Άγιος Ελευθέριος βρέθηκε σε πλεονεκτική θέση, εφόσον μετέφερε δύο νίκες (38-38 στην Καισαριανή, 71-67 στο Αιγάλεω). Το πρόγραμμα και τα αποτελέσματα της Φάσης αυτής διαμορφώθηκαν ως ακολούθως: 



## Γ' Κατηγορία Γυναικών
### Συμμετέχοντες











### Κανονική Περίοδος (Α' Φάση)
#### 1ος Όμιλος
##### Πρόγραμμα


##### Βαθμολογία










#### 2ος Όμιλος
##### Πρόγραμμα


##### Βαθμολογία










### Play-offs (Β' Φάση)
#### 1ος Όμιλος
##### Πρόγραμμα


#### 2ος Όμιλος
##### Πρόγραμμα


## Κύπελλο Γυναικών
Στη διοργάνωση του Κυπέλλου Γυναικών Αττικής δικαίωμα αιτήματος συμμετοχής είχαν όλες οι ομάδες που υπόκεινται στη δικαιοδοσία της Ένωσης, με εξαίρεση εκείνες που άνηκαν στο δυναμικό των Α1 και Α2 Εθνικών Κατηγοριών. Ωστόσο όλες οι ομάδες, ανεξαρτήτως Κατηγορίας, είχαν δικαίωμα να δηλώσουν συμμετοχή με δεύτερη ομάδα Νέων Γυναικών (U23). Οι πρώτες δύο φάσεις διεξήχθησαν το Σεπτέμβριο του 2024, ενώ το Final-4 θα λάβει χώρα την άνοιξη του 2025. Κατά την Α' Φάση διαχωρίστηκαν οι ομάδες της Α' Κατηγορίας Αττικής από αυτές των χαμηλότερων δύο Κατηγοριών σε διαφορετικούς Ομίλους. Διεξήχθησαν όσες αγωνιστικές χρειάστηκαν ώστε στη Β' Φάση να έχουν απομείνει 16 σύλλογοι. Τη Β' Φάση συνέθεσαν ουσιαστικά οι *«Φάση των 16»* και η *«Φάση των 8»*. Εν τέλει στο Final-4 προκρίθηκαν οι σύλλογοι Άμιλλα Περιστερίου, Κρόνος Γέρακα, Ζωγράφου και Αιγάλεω. Αξιοσημείωτα, ενώ οι τρεις πρώτες άνηκαν στο δυναμικό της Α' Κατηγορίας, το Αιγάλεω αγωνιζόταν στη Γ' Κατηγορία, «επιβιώνοντας» από τέσσερις αγώνες στην πορεία του προς το Final-4. Στο Μεγάλο Τελικό, που έλαβε χώρα στο Κλειστό Γυμναστήριο «Αντώνης Τρίτσης» στο Χολαργό, αναμετρήθηκαν στις 2 Μαρτίου 2025 οι ομάδες του Περιστερίου και του Ζωγράφου. Η Άμιλλα κατέκτησε, εν τέλει, το τρόπαιο νικώντας με σκορ 56-48. MVP και πρώτη σκόρερ του αγώνα αναδείχθηκε η αθλήτρια Μαργαρίτα Μπάτσιου, ενώ την κυπελλούχο ομάδα καθοδήγησε από τον πάγκο η Αναστασία Γουναρά.










## Παραπομπές


## Εξωτερικοί σύνδεσμοι

* «Βαθμολογία και Αποτελέσματα Πρωταθλήματος Α' Κατηγορίας Γυναικών 2024-2025», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής.
* «Βαθμολογία και Αποτελέσματα Πρωταθλήματος Β' Κατηγορίας Γυναικών 2024-2025», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής.
* «Βαθμολογία και Αποτελέσματα Πρωταθλήματος Γ' Κατηγορίας Γυναικών (1ος Όμιλος) 2024-2025», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής.
* «Βαθμολογία και Αποτελέσματα Πρωταθλήματος Γ' Κατηγορίας Γυναικών (2ος Όμιλος) 2024-2025», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής.
* «Αποτελέσματα Κυπέλλου Γυναικών 2024-2025 (Α' Φάση - Ομάδες Α' Κατηγορίας)», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής.
* «Αποτελέσματα Κυπέλλου Γυναικών 2024-2025 (Α' Φάση - Ομάδες Β'/Γ' Κατηγορίας)», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής.
* «Αποτελέσματα Κυπέλλου Γυναικών 2024-2025 (Β' Φάση)», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής.
* «Αποτελέσματα Κυπέλλου Γυναικών 2024-2025 (Final-4)», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής.
* «Προκήρυξη Πρωταθλήματος Α' Κατηγορίας Γυναικών 2024-2025», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. 
* «Προκήρυξη Πρωταθλήματος Β' Κατηγορίας Γυναικών 2024-2025», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. 
* «Προκήρυξη Πρωταθλήματος Γ' Κατηγορίας Γυναικών 2024-2025», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. 
* «Προκήρυξη Κυπέλλου Γυναικών 2024-2025», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. 



2024 2025 Γυναικες
Ενωση Αττικης Γυναικών 2024 2025
Ενωση Αττικης Γυναικών 2024 2025